HERMAN KLEINHANS – KAMER 4 - vonk.co.za
HERMAN KLEINHANS HET BEKENDHEID AS LID VAN DIE DUO TWEE
BEREIK MET DIE TREFFER EK SWEER.
NOU BIED Dié GHOEMA-BEKROONDE GUNSTELING ŉ SOL0-ALBUM WAT
DIE VIER KAMERS VAN DIE HART MET ROERENDE EMOSIE OMHUL. DIS ŉ BELOFTE!
Herman, wat op die dorpie Sunland, deel van die Sondagsriviervallei in die Oos-Kaap gebore is, het op skool al in kore gesing. Kort voor matriek maak hy musiek in die orkes Slagyster, vaar uitstekend as ATKV-Cresendofinalis en in sy matriekjaar reik hy sy eerste musiekvideo, Kantlyn, uit.
Verlede jaar het hy en Maria Rademan-Viviers as die duo TWEE ŉ pragtige album uitgereik. Hul talent en onopgesmukte aanslag het hulle vanjaar die Ghoema-toekenning as die publiek se gunsteling-duo besorg.
Dit is ŉ persoonlike, romantiese album; met ŉ universele boodskap oor die liefde se skakerings; oor die vlinders van verliefdheid, die ekstase van romanse, tussendeur soms ontnugtering en afskeid, maar uiteindelik die besef toewyding, spontane oorgawe en tevredenheid. Tussen die albumverrassings is Herman en die rymkletser Churchill Naudé se liedjie Dis Tyd, wat as kykNET se nuwe temalied dien.
Herman is ŉ omgeemens met ŉ groot hart en juis daarom het hy sy eie internet-toepassing bekend gestel wat ‘n platform bied waar mense in nood mekaar kan ondersteun.
DIE LIEDJIES IS: Vir Megan – Amsterdam – Dis Tyd – Kamer 4 – Ons – Karoovlaktes – Die Kamer Sal Weet – Grense – Week Vir Week – Goeie Guns – Halfpad – Gifberg – Net Jy Weet
Geniet musikale suiwerheid in meevoerende, akoestiese folkstyl.
Vir besprekings kontak: Gerda van Reenen by 073.404.6171 of gerdacvr@iafrica.com
← Jakkie Louw – Party in SA
LANCE JAMES – 60 GOUE JARE →